ಯುಪಿ ಆಯ್ತು ಈಗ ಪಂಜಾಬ್ ನಲ್ಲಿ ಮಹಿಳೆ ಮೇಲೆ ಗ್ಯಾಂಗ್ರೇಪ್, ಮರಣಾಂತಿಕ ಹಲ್ಲೆ..! ಚಂಡೀಗಢ, ಅ.5ಉತ್ತರಪ್ರದೇಶದ ಹತ್ರಾಸ್ ಸಾಮೂಹಿಕ ಅತ್ಯಾಚಾರ ಮತ್ತು ಕೊಲೆ ಪ್ರಕರಣ ದೇಶಾದ್ಯಂತ ವ್ಯಾಪಕ ಆಕ್ರೋಶಕ್ಕೆ ಕಾರಣವಾಗಿರುವಾಗಲೇ, ಪಂಜಾಬ್ನ ಗುರ್ಗಾಂವ್ನಲ್ಲಿ 25 ವರ್ಷದ ಮಹಿಳೆಯ ಮೇಲೆ ನಾಲ್ವರು ಕಾಮುಕರು ಗ್ಯಾಂಗ್ರೇಪ್ ನಡೆಸಿ ಮರಣಾಂತಿಕ ಹಲ್ಲೆ ಮಾಡಿರುವ ಘಟನೆ ನಡೆದಿದೆ. ಗುರ್ಗಾಂವ್ನ ಡಿಎಲ್ಎಫ್ ಫೇಸ್2 ಪ್ರದೇಶದಲ್ಲಿ ಭಾನುವಾರ ಮುಂಜಾನೆ ಈ ಕೃತ್ಯ ನಡೆಸಿದೆ ಎಂದು ಸಹಾಯಕ ಪೊಲೀಸ್ ಆಯುಕ್ತ ಕರಣ್ ಗೋಯಲ್ ತಿಳಿಸಿದ್ದಾರೆ. ತೀವ್ರ ಗಾಯಗೊಂಡು ಮಹಿಳೆಯನ್ನು ಆಸ್ಪತ್ರೆಗೆ ಸೇರಿಸಲಾಗಿದ್ದು, ಈ ಕೃತ್ಯ ನಡೆದ ಒಂದು ತಾಸಿನೊಳಗೆ ಎಲ್ಲ ನಾಲ್ವರು ಆರೋಪಿಗಳನ್ನು ಬಂಸಲಾಗಿದೆ. ಇವರೆಲ್ಲೂ ಡೆಲಿವರಿ ಬಾಯ್ಗಳಾಗಿದ್ದು, 20 ರಿಂದ 25 ವರ್ಷಗಳ ವಯೋಮಾನದವರು. ಘಟನೆ ವಿವರ : ಸಿಕಂದರ್ಪುರ್ನಲ್ಲಿ ಶನಿವಾರ ರಾತ್ರಿ ಈ ನಾಲ್ವರು ಮಹಿಳೆಯೊಬ್ಬರನ್ನು ಭೇಟಿ ಮಾಡಿದ್ದಾರೆ. ನಂತರ ಆಕೆಯನ್ನು ರಿಯಲ್ ಎಸ್ಟೇಟ್ ಕಚೇರಿಯೊಂದಕ್ಕೆ ಕರೆದೊಯ್ಸು ಮರಣಾಂತಿಕ ಹಲ್ಲೆ ಮತ್ತು ಸಾಮೂಹಿಕ ಅತ್ಯಾಚಾರ ಎಸಗಿದ್ಧಾರೆ ಎಂದು ಅವರು ತಿಳಿಸಿದ್ದಾರೆ. ಮಹಿಳೆಯು ಅತ್ಯಾಚಾರಕ್ಕೆ ತೀವ್ರ ವಿರೋಧ ವ್ಯಕ್ತಪಡಿಸಿದಾಗ ಕಾಮುಕರು ಆಕೆಯ ತಲೆಯನ್ನು ಗೋಡೆಗೆ ಅಪ್ಪಳಿಸಿ ತೀವ್ರ ಗಾಯಗೊಳಿಸಿದರು. ಆಕೆ ಈಗ ಗುರುಗ್ರಾಮದ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದಾರೆ. ಈ ಕೃತ್ಯ ನಡೆದ ಒಂದು ಗಂಟೆಯೊಳಗೆ ಎಲ್ಲ ನಾಲ್ವರು ಆರೋಪಿಗಳನ್ನು ಬಂಸಲಾಗಿದೆ ಎಂದು ಎಸಿಪಿ ಕರಣ್ ಗೋಯೆಲ್ ತಿಳಿಸಿದ್ದಾರೆ.